b'\n_START_ARTICLE_\nSerikas Achmetovas\n_START_SECTION_\nBiografija\n_START_PARAGRAPH_\nGim\xc4\x97 1958\xc2\xa0m. bir\xc5\xbeelio 25 d. Temirtau mieste (Karagandos sritis, Kazachijos TSR)._NEWLINE_1975\xc2\xa0m. prad\xc4\x97jo dirbti Karagandos metalurgijos kombinate tekintojo mokiniu, v\xc4\x97liau\xc2\xa0\xe2\x80\x93 tekintoju._NEWLINE_1976\xe2\x80\x931978\xc2\xa0m. tarnavo kariuomen\xc4\x97je._NEWLINE_1978\xc2\xa0m. gr\xc4\xaf\xc5\xbeo \xc4\xaf Karagandos metalurgijos kombinat\xc4\x85 dirbti tekintoju. 1983\xc2\xa0m. buvo i\xc5\xa1rinktas kombinato komjaunimo komiteto sekretoriumi. 1985\xc2\xa0m. i\xc5\xa1rinktas Temirtau miesto komjaunimo komiteto pirmuoju sekretoriumi._NEWLINE_1985\xc2\xa0m. baig\xc4\x97 auk\xc5\xa1t\xc4\x85j\xc4\x85 technin\xc4\x99 mokykl\xc4\x85 prie Karagandos metalurgijos kombinato ir gavo in\xc5\xbeinieriaus metalurgo specialyb\xc4\x99. 1993\xc2\xa0m. baig\xc4\x97 aspirant\xc5\xabr\xc4\x85 Rusijos valdymo akademijoje (Maskva), gavo ekonomikos moksl\xc5\xb3 daktaro laipsn\xc4\xaf._NEWLINE_Nuo 1986\xc2\xa0m. dirbo pirmuoju Karagandos srities komjaunimo sekretoriumi. Nuo 1989\xc2\xa0m.\xc2\xa0\xe2\x80\x93 Kazachijos komunist\xc5\xb3 partijos Karagandos srities komiteto atsakingasis organizatorius._NEWLINE_1990\xe2\x80\x931993\xc2\xa0m.\xc2\xa0\xe2\x80\x93 Rusijos valdymo akademijos aspirantas._NEWLINE_1993\xc2\xa0m. paskirtas Karagandos metalurgijos kombinato marketingo biuro vir\xc5\xa1ininku, po to\xc2\xa0\xe2\x80\x93 u\xc5\xbesienio ekonomini\xc5\xb3 ry\xc5\xa1i\xc5\xb3 skyriaus vir\xc5\xa1ininku._NEWLINE_1994\xc2\xa0m. ima vadovauti bendrai \xc4\xafmonei \xe2\x80\x9eFutau\xe2\x80\x9c._NEWLINE_1995\xc2\xa0m. paskirtas Kazachstano agropramonin\xc4\x97s bir\xc5\xbeos \xe2\x80\x9eKen dala\xe2\x80\x9c generaliniu direktoriumi, o 1996\xc2\xa0m. tapo pertvarkytos Centrinio Kazachstano preki\xc5\xb3 bir\xc5\xbeos \xe2\x80\x9eKen dala\xe2\x80\x9c prezidentu._NEWLINE_1998\xe2\x80\x932001\xc2\xa0m.\xc2\xa0\xe2\x80\x93 Kazachstano respublikos Prezidento administracijos organizacinio kontrolinio skyriaus valstybinis inspektorius._NEWLINE_2001\xe2\x80\x932003\xc2\xa0m.\xc2\xa0\xe2\x80\x93 Temirtau miesto akimas._NEWLINE_2003\xe2\x80\x932004\xc2\xa0m.\xc2\xa0\xe2\x80\x93 Astanos miesto akimo pirmasis pavaduotojas._NEWLINE_2004\xe2\x80\x932005\xc2\xa0m.\xc2\xa0\xe2\x80\x93 Kazachstano respublikos Prezidento administracijos Organizacinio kontrolinio darbo ir kadr\xc5\xb3 politikos valdybos Valstybin\xc4\x97s inspekcijos ved\xc4\x97jas._NEWLINE_2005\xe2\x80\x932006\xc2\xa0m.\xc2\xa0\xe2\x80\x93 Kazachstano Bendranacionalin\xc4\x97s verslinink\xc5\xb3 ir darbdavi\xc5\xb3 s\xc4\x85jungos \xe2\x80\x9eAtameken\xe2\x80\x9c vykdomasis direktorius, o v\xc4\x97liau\xc2\xa0\xe2\x80\x93 valdybos pirmininkas._NEWLINE_2006\xc2\xa0m. rugs\xc4\x97jo 25 d. paskirtas Kazachstano respublikos transporto ir komunikacijos ministru._NEWLINE_2009\xc2\xa0m. kovo 3 d. paskirtas Kazachstano respublikos ministro pirmininko pavaduotoju._NEWLINE_2009\xc2\xa0m. rugs\xc4\x97jo 19 d, paskirtas nacionalin\xc4\x97s kompanijos \xe2\x80\x9eKazakhstan Engineering\xe2\x80\x9c direktori\xc5\xb3 tarybos pirmininku.ref>\xd0\x9c\xd1\x83\xd1\x85\xd0\xb0\xd0\xbc\xd0\xb5\xd0\xb4\xd0\xb8\xd1\x8f\xd1\x80\xd0\xbe\xd0\xb2 \xd0\x9c\xd0\xb0\xd1\x80\xd0\xb0\xd1\x82 \xd0\xbd\xd0\xb0\xd0\xb7\xd0\xbd\xd0\xb0\xd1\x87\xd0\xb5\xd0\xbd \xd0\xbd\xd0\xbe\xd0\xb2\xd1\x8b\xd0\xbc \xd1\x80\xd1\x83\xd0\xba\xd0\xbe\xd0\xb2\xd0\xbe\xd0\xb4\xd0\xb8\xd1\x82\xd0\xb5\xd0\xbb\xd0\xb5\xd0\xbc \xd0\x90\xd0\x9e \xc2\xab\xd0\x9d\xd0\xb0\xd1\x86\xd0\xb8\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd0\xb0\xd1\x8f \xd0\xba\xd0\xbe\xd0\xbc\xd0\xbf\xd0\xb0\xd0\xbd\xd0\xb8\xd1\x8f \xe2\x80\x9e\xd0\x9a\xd0\xb0\xd0\xb7\xd0\xb0\xd1\x85\xd1\x81\xd1\x82\xd0\xb0\xd0\xbd \xd0\xb8\xd0\xbd\xd0\xb6\xd0\xb8\xd0\xbd\xd0\xb8\xd1\x80\xd0\xb8\xd0\xbd\xd0\xb3\xe2\x80\x9c\xc2\xbb</ref>_NEWLINE_2009\xc2\xa0m. lapkri\xc4\x8dio 19 d. paskirtas Karagandos srities akimu._NEWLINE_Nuo 2012\xc2\xa0m. sausio 20 d.\xc2\xa0\xe2\x80\x93 Kazachijos respublikos ministro pirmininko pirmasis pavaduotojas. O nuo 2012\xc2\xa0m. rugs\xc4\x97jo 24 d.\xc2\xa0\xe2\x80\x93 Kazachijos respublikos ministras pirmininkas.'